VNT ร่วงเกือบ 16% หลัง”อาซาฮี กลาส” เข้าซื้อหุ้น 58.77% ราคาหุ้นละ 15 บ.
VNT ร่วงเกือบ 16% หลัง"อาซาฮี กลาส" เข้าซื้อหุ้น 58.77% ราคาหุ้นละ 15.บ.
14 ธ.ค. 2559

บริษัท วินิไทย จำกัด (มหาชน) หรือ VNT เปิดเผยว่า วันนี้บริษัทได้รับการแจ้งจากกลุ่มโซลเวย์ว่า โซลเวย์ และบริษัทในกลุ่ม คือ บริษัท ไวนิล โฮลดิ้ง เอจี (Solvay Vinyls Holind AG) ซึ่งเป็นผู้ถือหุ้นรายใหญ่ของบริษัท ได้เข้าทำสัญญาขายหุ้นกับบริษัท อาซาฮี กลาส  เพื่อขายหุ้นที่ผู้ขายถืออยู่จำนวน 695,511,059 หุ้น ของบริษัท ซึ่งเทียบเท่ากับ 58.77% ของจำนวนหุ้นทั้งหมดที่ออกจำหน่ายแล้วของบริษัทในราคา 15 บาท/หุ้น หรือคิดเป็นประมาณ 10,448 ล้านบาท
การซื้อขายหุ้นครั้งนี้คาดว่าจะแล้วเสร็จภายในครึ่งแรกของปี 60 โดยอยู่ภายใต้เงื่อนไขที่จะต้องปฏิบัติเงื่อนไขบังคับก่อนบางประการจนเสร็จสิ้น รวมทั้งจะต้องดำเนินการใด ๆ ที่เกี่ยวข้องกับกฎหมายแข่งขันทางการค้า ภายใต้เขตอำนาจศาลที่เกี่ยวข้องต่าง ๆ ด้วย
ทั้งนี้ ภายหลังจากการซื้อขายหุ้นแล้วเสร็จ ผู้ซื้อจำต้องทำคำเสนอซื้อหุ้นและหลักทรัพย์ที่เหลืออยู่ทั้งหมดของบริษัท ตามประกาศของคณะกรรมการกำกับตลาดทุนและกฎระเบียบอื่นที่เกี่ยวข้อง
ขณะราคาหุ้นล่าสุด ณ เวลา 15.21 น. อยู่ที่ระดับ 15.30 บาท ลบ 2.90 บาท หรือ 15.93% ด้วยมูลค่าซื้อขาย 164.16 ล้านบาท